《东畿舟居阻惊怀寄二三知旧三首之二》
宋代·贺铸

寒洛未澌结，东趋江海深。
舟人惊朝鼓，歛繂逗长林。
林端落滞惊，沙际起鸣禽。
病客坐长叹，摄衣涕流襟。
亲朋自兹远，可是慕山阴。
兴尽莫回楫，何人知此心。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。